PATVIRTINTA

Skuodo Bartuvos progimnazijos direktoriaus 2017 m. sausio 24 d. įsakymu Nr. V1-7

**SKUODO BARTUVOS PROGIMNAZIJOS**

**KLASIŲ VADOVŲ SKYRIMO TVARKOS APRAŠAS**

1. Priešmokyklinio ugdymo grupės (klasės) vadovu yra skiriamas mokytojas, turintis aukštąjį išsilavinimą, būti įgijęs pradinių klasių mokytojo kvalifikaciją ir papildomai išklausęs priešmokyklinio ugdymo kvalifikacijos tobulinimo kursąpagal Švietimo ir mokslo ministerijos reikalavimus atitinkančias kvalifikacijos tobulinimo programas.
2. Pirmų klasių vadovais yra skiriami pradinių klasių mokytojai, kurie einamaisiais kalendoriniais metais išleidžia ketvirtas klases.

3. Būsimųjų pirmų klasių vadovams priskiriamos klasės su tokiomis raidėmis, kokios buvo priskirtos jų buvusioms ketvirtoms klasėms (buvęs 4a klasės vadovas tampa 1a klasės vadovu ir t. t.).

1. Specialiųjų ugdymosi poreikių klasių vadovais yra skiriami specialieji pedagogai, pradinių klasių mokytojai arba mokytojų padėjėjai, dirbantys specialiųjų ugdymosi poreikių klasėse.
2. Pirmumo teisę būti paskirti naujai suformuotų penktų klasių vadovais turi mokytojai:
   1. kurie yra pateikę prašymą (raštu);
   2. kurių prašymas (raštu) nebuvo patenkintas praėjusiais kalendoriniais metais;
   3. kurių pedagoginio darbo valandos (pedagoginis darbo krūvis) yra mažesnės už kitų pretendentų į klasių vadovus (būsimasis klasių vadovas gali turėti ne daugiau kaip dvi laisvas nuo pamokų dienas per savaitę);
   4. kurie tais kalendoriniais metais nebuvo baigiamųjų aštuntų klasių vadovais (rekomenduojama buvusiems aštuntų klasių vadovams bent vienerius kalendorinius metus padaryti pertrauką klasės vadovo veikloje);

6. Skiriant pirmų, penktų (ar kitų) klasių vadovus gali būti atsižvelgta į mokinių tėvų (globėjų, rūpintojų) pageidavimus dėl klasių vadovų skyrimo, jei į klasės vadovo laisvą vietą neatsirado pretendentų arba pretendentai buvo pareiškę norą tapti klasių vadovais, bet neatitiko kai kurių šio aprašo 5.2., 5.3. ar 5.4. punktų reikalavimų.

7. Mokytojas, siekiantis dirbti klasės vadovu turi atitikti Lietuvos Respublikos Švietimo įstatymo (Žin., 1991, Nr. [23-593](https://www.e-tar.lt/portal/lt/legalAct/TAR.9A3AD08EA5D0); 2011, Nr. [38-1804](https://www.e-tar.lt/portal/lt/legalAct/TAR.E2EBE95E7723)) 48 straipsnyje nustatytus reikalavimus.

8. Mokytojas, siekiantis dirbti klasės vadovu turi atitikti šiuos kriterijus:

8.1. negali turėti galiojančių drausminių nuobaudų;

8.2. privalo laikytis pedagoginės etikos normų;

8.3. turėti mokinių ir jų tėvų (globėjų, rūpintojų) pasitikėjimą;

8.4. būti pasirengęs psichologiškai;

8.5. gebėti planuoti ir organizuoti klasės veiklą;

8.6. turėti bendravimo, bendradarbiavimo, socialines, iniciatyvumo, kūrybingumo ir kitas būtinas kompetencijas.

9. Siekiant paskirti pirmų, penktų klasių vadovus direktoriaus įsakymu yra sudaroma darbo grupė pretendentų atrankai atlikti, kurioje yra progimnazijos:

9.1. direktorius;

9.2. direktoriaus pavaduotojai ugdymui;

9.3. metodinės tarybos atstovai;

9.4. profesinės organizacijos atstovas.

10. Klasės vadovui išvykus, susirgus, atostogaujant (arba įvykus kitam nenumatytam atvejui) yra skiriamas naujas laikinas (arba pastovus) klasės vadovas (klasės vadovu gali būti paskirtas mokytojas, kuris yra pirmas eilėje pateikęs prašymą raštu dėl klasės vadovo skyrimo).

11. Klasių vadovai yra skiriami progimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_